Diari Oficial de la Generalitat Valenciana


Sumari del DOGV 8985, del 29-12-2020 (2020/11923)

RESOLUCIÓ de 18 de desembre de 2020, del conseller d'Economia Sostenible, Sectors Productius, Comerç i Treball, per la qual es proposa provisionalment la classificació de les àrees industrials de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11604


Data del document
:   18-12-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 18 de desembre de 2020, del conseller d'Economia Sostenible, Sectors Productius, Comerç i Treball, per la qual es proposa provisionalment la classificació de les àrees industrials de la Comunitat Valenciana. [2020/11770]  
La Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana, estableix en els articles 34 i 37 els procediments necessaris per a la classificació dels enclavaments tecnològics i de les àrees industrials en les diferents categories establides segons les dotacions i els serveis existents.  
L'article 8 del Decret 258/2019 del Consell, de 13 de desembre de 2019, pel qual es crea el Registre Autonòmic d'Entitats de Gestió i Modernització d'Àrees Industrials de la Comunitat Valenciana, i es regulen els procediments de classificació i declaració previstos en la Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana, estableix que el procediment per a la classificació de totes les àrees industrials situades dins de l'àmbit territorial de la Comunitat Valenciana s'iniciarà anualment per mitjà d'una resolució de la persona titular de la conselleria competent en matèria d'indústria, en la qual s'indicarà expressament l'òrgan o entitat competent al qual s'encomana la instrucció i l'elaboració d'una proposta de classificació.  
Mitjançant la Resolució de data 11 de febrer de 2020, d'aquesta conselleria, es va iniciar el procediment per a la classificació de totes les àrees industrials situades dins de l'àmbit territorial de la Comunitat Valenciana, i s'encomanà la instrucció i elaboració d'una proposta de classificació a l'Institut Valencià de Competitivitat Empresarial (IVACE).  
En data 8 de setembre de 2020, l'IVACE va requerir als ajuntaments de la Comunitat Valenciana tota la informació a la seua disposició referent al compliment pels solars inclosos en les àrees classificades com a industrials al seu municipi dels requisits exigits per l'article 177 de la Llei d'ordenació del territori urbanisme i paisatge (LOTUP), per a la correcta delimitació i classificació de les àrees industrials en els seus respectius termes municipals.  
En data 14 de desembre de 2020 s'ha emés un informe del responsable del Servei de Promoció Industrial d'IVACE-Parcs Empresarials, en el qual es manifesta que, amb data 11 de desembre de 2020, s'ha efectuat la fitxa acreditativa del compliment dels requisits establits en l'article 177 de la LOTUP de 171 àrees industrials, enumerades en l'annex I d'aquest informe; a conseqüència d'aquest informe, la directora general de l'IVACE ha elevat a aquesta conselleria la proposta provisional de classificació.  
Per tot el que s'ha exposat, resolc:  
  
Primer  
Dictar una proposta provisional de classificació de les àrees industrials de la Comunitat Valenciana d'acord amb la relació de l'annex I d'aquesta resolució.  
  
Segon  
Publicar la present resolució en el Diari Oficial de la Generalitat Valenciana, així com en el portal web de la Conselleria d'Economia Sostenible, Sectors Productius, Comerç i Treball.  
  
Tercer  
Les persones i entitats indicades en l'article 12 del Decret 258/2019, de 13 de desembre, del Consell, disposaran del termini d'un mes, comptat a partir de la publicació d'aquesta resolució en el Diari Oficial de la Generalitat Valenciana, per a presentar les sol·licituds de classificació, millora o correcció en els termes expressats en aquest article.  
  
  
València, 18 de desembre de 2020.- El conseller d'Economia Sostenible, Sectors Productius, Comerç i Treball: Rafael Climent González.